
Pentru dIFUZARE ImediatA ( BucureSti, 10 decembrie 2003. CPE a lansat prima Cercetare nationala privind violenta in familie si la locul de munca.
In premiera pentru Romania, Centrul Parteneriat pentru Egalitate - CPE, organizatie membra a Retelei Deschise Soros – Romania, a lansat astazi, 10 decembrie 2003,  Cercetarea nationala privind violenta in familie si la locul de munca. 
Cercetarea a fost realizata de Institutul de Marketing si Sondaje - IMAS in perioada iulie-august 2003, pe un esantion reprezentativ la nivel national, constituit din 1.806 persoane, femei si barbati cu varste de 18 ani si peste. 
Rezultatele Cercetarii releva faptul ca populatia Romaniei este semnificativ mai ingaduitoare fata de problematica violentei in familie, decat populatia tarilor din Uniunea Europeana: patru din zece romani considera ca actele de violenta fizica in familie nu pot fi considerate fapte foarte grave, spre deosebire de situatia tarilor din Uniunea Europeana unde acest raport este de numai 1,5 la 10. 
„Toleranta ridicata fata de violenta in familie, impreuna cu vehicularea cliseelor referitoare la violenta, genereaza, in multe cazuri, considerarea comportamentului violent ca fiind unul normal”, a declarat Roxana Tesiu, Presedinta Executiva a CPE. „In consecinta, comportamentul violent deghizat in normalitate se transmite de la o generatie la alta”, a continuat Presedinta Executiva a CPE.
In acelasi timp, aproape jumatate din populatia Romaniei nu este familiarizata cu existenta unui instrument juridic care reglementeaza violenta in familie, si peste 80% din numarul victimelor violentei in familie nu au apelat la institutiile specializate pentru rezolvarea situatiilor de violenta in care s-au aflat la un moment dat.
„Datele culese in cercetarea de fata permit semnalarea costurilor sociale semnificative generate de violenta in familie si la locul de munca, si a faptului ca aceste fenomene au serioase implicatii de sanatate publica”, a mai adaugat Roxana Tesiu.

Acest proiect de cercetare a fost realizat cu fonduri obtinute de la Open Society Institute (OSI), prin Centrul de Resurse Juridice (CRJ), Bucuresti.  
Rezultatele complete ale cercetarii, materialele elaborate si baza de date SPSS pot fi accesate pe site-ul Centrului Parteneriat pentru Egalitate - CPE, la adresa www.gender.ro, sectiunea Resources/ Research. 

Pentru informatii suplimentare va rugam sa contactati Centrul Parteneriat pentru Egalitate - CPE, la telefon 021-212.11.96/97 sau fax 021-212.10.35, persoana de contact Iosefina Sirbu, coordonatoare proiect isirbu@gender.ro 
CPE promoveaza integrarea principiului egalitatii de sanse pentru femei si barbatii in politicile publice si practicile asociate, ca parte componenta a democratiei si societatii deschise, in scopul redefinirii statutului si imbunatatirii conditiei femeiii in Romania.
Doar in ultimele 12 luni, in Romania:





( 	Aproape un milion de femei au suportat in mod frecvent violenta in familie sub diferite forme;


( 	In jur de jumatate de million de copii cu varsta de pana la 14 ani au asistat in mod frecvent la scene de violenta fizica intre parinti;


( 	Aproximativ 500 de mii de copii minori au asistat la insulte si injuraturi frecvente intre parinti sau intre adulti in gospodarie.

